wickkiey/tamil-wikipedia-chunked huggingface dataset:
# ரஞ்சித் சிங் போர் அருங்காட்சியகம்

## சிறப்பு

இந்த அருங்காட்சியகத்தை சர்வதேசத் தரத்திற்கு உயர்த்துவதில் இந்திய பஞ்சாப் அரசு பிரதான கவனம் கொண்டுள்ளது. அருங்காட்சியக நுழைவாயிலில், மகாராஜா ரஞ்சித் சிங்கின் கம்பீரமான சிலை ஒன்று அரியாசனத்தின் மீது அமர்ந்து பார்வையாளர்களை வரவேற்பதாக அமைக்கப்பட்டுள்ளது. பல்வேறு போர்களில் பங்குபெற்று உயிர்த்தியாகம் செய்தோர், தைரியமான வீரர்கள், வீரதீர செயல்புரிந்தோர்கள் போன்றோர்க்குச் செலுத்தும் அஞ்சலியின் அடையாளமாக இந்த அருங்காட்சியகத்தை பஞ்சாப் அரசு நிறுவியுள்ளது.  
இவ் அருங்காட்சியகத்தின் பிரதான மண்டபத்தில், பல்வேறு விருதுகளை வென்ற, தலைமை மார்ஷல்கள், ஜெனரல்கள் மற்றும் பஞ்சாப் அட்மிரல்களின் படங்கள் காட்சிப்படுத்தப்பட்டுள்ளது. இந்தியப் போர்களில் பஞ்சாபியர்கள் பங்கு பெற்றதை வெளிப்படுத்தும் வகையில் ஒலி மற்றும் ஒளி மூலம் பரப்புரைகள் அமைக்கப்பட்டள்ளது. இந்த நிகழ்ச்சி, மக்களின் தேசிய உணர்வுக்கு ஊக்கமூட்டுவதாக உள்ளது. இந்திய பஞ்சாப் அரசு, சுதந்திரம் பற்றிய நினைவுகளை என்றும் நிலைத்திருக்க 'மகாராஜா ரஞ்சித் சிங் போர் அருங்காட்சியகத்தை' நல்ல முறையில் செப்பனிட்டு பராமரித்து வருகிறதென்பது குறிப்பிடத்தக்கது.
# ரஞ்சித் சிங் போர் அருங்காட்சியகம்

## புறக்காட்சிகள்

காட்சியகத்தின் ஒரு வெளிப்புறத்தில், போர் டாங்கிகள், வானூர்தி எதிர்ப்பு துப்பாக்கிகள், ஒரு பழைய சுகோய் ரக சண்டை வானூர்தியும், மற்றும் இந்தியாவில் தயாரிக்கப்பட்ட முதலாவது வானூர்தி தாங்கிக் கப்பலான ஐஎன்எஸ் விக்ராந்த் மாதிரியும் மக்கள் பார்வைக்கு வைக்கப்பட்டுள்ளது.
# ரஞ்சித் சிங் போர் அருங்காட்சியகம்

## அமைவிடம்

இந்திய பஞ்சாப் மாநிலம் லூதியானா - அமிருதசரசு செல்லும் தேசிய நெடுஞ்சாலையான என்எச் 1-ல், லூதியானா தொடருந்து நிலையத்திலிருந்து 5 கிலோமீட்டர் சென்றால் 4 ஏக்கர் பரபளவில் மகாராஜா ரஞ்சித் சிங் போர் அருங்காட்சியகம் அமைந்துள்ளது.  
- **முகவரி**: மகாராஜா ரஞ்சித் சிங் போர் அருங்காட்சியகம், ஜி.டி சாலை, (என்எச் 1) லூதியானா , பஞ்சாப் மாநிலம், .
- **கட்டணத் தகவல்**: இது பஞ்சாப் அரசின் நிதியில் இயங்கும் அருங்காட்சியகமாகும்.
| பெரியோர்கள் | சிறியோர்கள் | மழலைகள் (5 வயது கீழ்) |  |
| --- | --- | --- | --- |
| 40 | 20 | 00 | } |  
- **அனுமதித் தகவல்**: செவ்வாய்க்கிழமை முதல், ஞாயிற்றுக்கிழமை வரை மட்டுமே திங்கட்கிழமை விடுமுறை.
- **கால அட்டவணை**:
| பார்வை நாட்கள் | பார்வைக் காலம் | பார்வைக்கால அளவு |  |
| --- | --- | --- | --- |
| ஞாயிறு | காலை: 09:30-மாலை:05:00 | காலவரையின்றி |  |
| திங்கள் | அனுமதி இல்லை | பராமரிப்புப் பணி |  |
| செவ்வாய் | காலை: 09:30-மாலை:05:00 | காலவரையின்றி |  |
| புதன் | காலை: 09:30-மாலை:05:00 | காலவரையின்றி |  |
| வியாழன் | காலை: 09:30-மாலை:05:00 | காலவரையின்றி |  |
| வெள்ளி | காலை: 09:30-மாலை:05:00 | காலவரையின்றி |  |
| சனி | காலை: 09:30-மாலை:05:00 | காலவரையின்றி | } |
# ரஞ்சித் சிங் போர் அருங்காட்சியகம்

## இவற்றையும் காண்க

- ரஞ்சித் சிங் அருங்காட்சியகம்
- ரஞ்சித் சிங்
# பகல் நிலவு (தொலைக்காட்சி நாடகத் தொடர்)

**பகல் நிலவு** என்பது விஜய் தொலைக்காட்சியில் மே 9ஆம் திகதி 2016ஆம் ஆண்டு முதல் திங்கள் முதல் வெள்ளி வரை மாலை 6 மணிக்கு ஒளிபரப்பாகி, சனவரி 21, 2019 முதல் திங்கள் முதல் சனிக்கிழமை வரை மாலை 5:30 மணிக்கு ஒளிபரப்பான தொலைக்காட்சி தொடர் ஆகும்.  
இந்த தொடர் ஆண்டாள் அழகர் என்ற தொடரின் 2ஆம் பாகம் ஆகும். இந்த தொடரை ரவி பிரியன் என்பவர் இயக்க முஹம்மட் அஸீம் மற்றும் ஷிவானி முன்னணி கதாபாத்திரத்தில் நடிக்கின்றார்கள், இவர்களுடன் சேர்ந்து சிந்து ஷியாம், உதய் மகேஷ், ஷர்மிளா போன்ற பலர் நடித்துள்ளார்கள். ஜூலை 18ஆம் திகதி முதல் இந்த தொடர் திங்கள் முதல் சனி வரை ஒளிபரப்பாகி 9 மார்ச்சு 2019 அன்று 762 அத்தியாயங்களுடன் நிறைவு பெற்றது.
# பகல் நிலவு (தொலைக்காட்சி நாடகத் தொடர்)

## நடிகர்கள்

- முஹம்மட் அஸீம்- அர்ஜுன் (2017)
- ஷிவானி - சினேகா (2017)
- சையத் அன்வர் அகமது
- சமீரா
- சுசானே ஜார்ஜ் - மலர்விழி
- பவித்ரா -
# பகல் நிலவு (தொலைக்காட்சி நாடகத் தொடர்)

## விருதுகள்

இந்த தொடர் 3வது மற்றும் 4வது விஜய் தொலைக்காட்சி விருதுகளில் சிறந்த அப்பா, சிறந்த குடுமபம், சிறந்த தொடர், சிறந்த நாயகன் மற்றும் நாயகி, சிறந்த வில்லி, சிறந்த தாய், சிறந்த ஜோடி போன்ற 21க்கும் மேலுள்ள பிரிவுகளின் கீழ் பரிந்துரைக்கப்பட்டு 5 விருதுகளை வென்றுள்ளது என்பது குறிப்பிடத்தக்கது.
# பகல் நிலவு (தொலைக்காட்சி நாடகத் தொடர்)

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# தலையணைப் பூக்கள்

**தலையணைப் பூக்கள்** என்பது ஜீ தமிழ் தொலைக்காட்சியில் 23 மே 2016 ஆம் ஆண்டு முதல் திங்கள் முதல் வெள்ளி வரை ஒளிபரப்பான குடும்ப கதைக்களத்தை கொண்ட தொலைக்காட்சி நாடகத் தொடர் ஆகும். இது புதின எழுத்தாளர் பாலகுமாரன் இதே பெயரில் எழுதிய புதினத்தை தழுவி எடுக்கப்பட்ட தொடர் ஆகும்.  
இந்த தொடர் 'ஹன்சா விஷன்' என்ற நிறுவனம் சார்பில் விமலா ரமணன் என்பவர் தயாரிக்க, நிஷா கிருஷ்ணன், ஸ்ரீ குமார் , அஞ்சலி ராவ், சாண்ட்ரா ஆமி, நீலிமா ராணி, டெல்லி குமார், நவின் குமார் போன்ற பலர் நடித்துள்ளார்கள். இந்த தொடர் 29 சூன் 2018 ஆம் ஆண்டு அன்று 549 அத்தியாயங்களுடன் நிறைவு பெற்றது.
# தலையணைப் பூக்கள்

## நடிகர்கள்

### முதன்மை கதாபாத்திரம்

- நிஷா கிருஷ்ணன் (1-340) → அஞ்சலி ராவ் (341-549) - வேதவல்லி நாகராஜன்
- ஸ்ரீ குமார் (1-508) → நவின் குமார் (509-549) - நாகராஜன்
- நீலிமா ராணி - மல்லிகா
- சாண்ட்ரா ஆமி - கல்பனா சுந்தரராஜன்
- ஸ்ரீகர் - சுந்தரராஜன்
# தலையணைப் பூக்கள்

## நடிகர்கள்

### துணைக் கதாபாத்திரம்

- டெல்லி குமார் - ராமநாதன்
- வனிதா ஹரிஹரன் - மஞ்சு
- ஆனந்தி - நிஷா & அனிதா
- ஸ்ரீதர் - நட்ராஜன் ராமநாதன்
- அழகப்பன் - பஞ்சாயத்து
- சாய்ராம்
- விழுதுகள் சந்தானம்
- பபிதா
- சுதா
# தலையணைப் பூக்கள்

## ஒளிபரப்பு நேரம் மாற்றம்

இந்த தொடர் ஆரம்பத்தில் 23 மே 2016 முதல் 13 அக்டோபர் 2017 ஆம் ஆண்டு வரை திங்கள் முதல் வெள்ளி வரை இரவு 9 மணிக்கு ஒளிபரபபாகி, 16 அக்டோபர் 2017 முதல் இரவு 10 மணிக்கு ஒளிபரப்பானது. பின்னர் 23 ஏப்ரல் 2018 முதல் இரவு 10:30 மணிக்கு ஒளிபரப்பாகி நிறைவு பெற்றது.
| 23 மே 2016 - 13 அக்டோபர் 2017 | <> திங்கள்-வெள்ளி <> | 21:00 | 1-365 |
| --- | --- | --- | --- |
| 16 அக்டோபர் 2017 - 20 ஏப்ரல் 2018 | 22:00 | 366-499 |  |
| 23 ஏப்ரல் 2018 - 29 ஜூன் 2018 | 22:30 | 500-549 | } |
# தலையணைப் பூக்கள்

## சர்வதேச ஒளிபரப்பு

- இந்த தொடர் ஜீ தமிழ் தொலைக்காட்சி மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

குகள்]]
பஞ்சாபில் ஆண்டு முழுமைக்கும் பல சந்தை விழாக்களும் திருவிழாக்களும் கொண்டாடப்படுகின்றன. இவற்றில் சில இங்கு குறிப்பிடப்பட்டுள்ளன:
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### ரவுசா சரீஃப் உர்சு

ரவுசா சரீஃப் உர்சு
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### ஜோர் மேளா

ஒவ்வொரு ஆண்டும் மூன்று நாள் சகீதி ஜோர் மேளா பதேகர் சாகிபு குருத்துவாராவில் நடைபெறுகின்றது. இது பதேசிங் மற்றும் சாகிப்சாதா சோர்வார் சிங் நினைவாகக் கொண்டாடப்படுகின்றது. பேரணிகள் நடத்தப்பட்டும் சீக்கிய விளையாட்டுப் போட்டிகள் நடத்தப்பட்டும் கொண்டாடப்படுகின்றது.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### பட்டிண்டா விரசத் மேளா

பட்டிண்டா விளையாட்டரங்கில் அமைக்கப்படும் செயப்பால் கருவுரு சிற்றூரில் மரபார்ந்த பஞ்சாபி பண்பாடு காட்சிப்படுத்தப்படுகின்றது.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### வைசாக்கி

வைசாக்கியின்போது பஞ்சாபின் பல்வேறு பகுதிகளிலும் உள்ளூர் சந்தைகள் ஒருங்கிணைக்கப்படுகின்றன.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### இளவேனில் பட்டவிழா

வசந்தத்தின்போது பல இடங்களில் உள்ளூர் சந்தைகள் நடத்தப்படுகின்றன. கபுர்த்தலா முன்னாள் இராச்சியத்தின் அரசர், மகாராசா சகசீத் சிங், வசந்த பஞ்சமி சந்தையைத் துவக்கினார். 1917இல் துவங்கிய இதன் 90ஆவது ஆண்டுவிழா இந்த ஆண்டு கொண்டாடப்படுகின்றது. சாலாமார் பாக்கில் நடக்கும் இந்த சந்தைக்கு மக்கள் மஞ்சள் ஆடைகளையும் தலைப்பாகைகளையும் அணிந்து வருகின்றனர்.
ஓசியார்பூரில், பாபா பண்டாரியின் போலியில் நடக்கின்றது. ஆயிரக்கணக்கான ஆடவரும் பெண்டிரும் சிறுவரும் கலந்து கொள்கின்றனர்; ஈகையாளர் தரம்வீர் அக்கிகத் ராய் சமாதியில் வழிபடுகின்றனர்.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### பாட்டியாலா பாரம்பரிய விழா

2003ஆம் ஆண்டிலிருந்து பட்டியாலாவின் கிலா முபாரக் வளாகத்தில் பத்து நாட்களுக்கு இந்த விழா நடைபெறுகின்றது. கைவினைப் பொருட்களின் கண்காட்சி, இந்திய செவ்வியல் இசைக் கச்சேரிகள் ( வாய்ப்பாட்டும் இசைக்கருவிகளும்), நடன நிகழ்ச்சிகள் நடக்கின்றன.  
சீஷ் மகால் கலை அருங்காட்சியகத்தில் பட்டியாலா, கபூர்தலா, காங்க்ரா, இராசத்தானின் பல அரிதான சிற்றுரு ஓவியங்களின் தொகுப்பு சேகரிக்கப்பட்டுள்ளன. தவிரவும் பஞ்சாபி நாட்டார் கலை, திபெத்திய பொருட்கள், நுண்ணிய தந்த, பச்சைக்கல் கலைப்பொருட்கள், மிக அழகான சர விளக்குகள், கண்ணாடி அறைகலன்கள், பட்டியாலா அரியணை, பொகீமியன் கண்ணாடியில் செய்த சோபாக்கள் காட்சிக்கு வைக்கப்பட்டுள்ளன. அனைத்துக்கும் சிகரமாக மிகப்பெரிய பளிங்கிலான இரண்டடுக்கு நீரூற்று உள்ளது.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### கபூர்தலா பாரம்பரிய விழா

கபுர்த்தலா பாரம்பரிய அறக்கட்டளையும் கலை, பண்பாட்டு பாரம்பரியதிற்கான இந்திய தேசிய அறக்கட்டளையும் இணைந்து பஞ்சாபு மாநில அரசின் ஆதரவோடு பாபா ஜஸ்ஸா சிங் அலுவாலியா பாரம்பரிய விழாவை நடத்துகின்றது. இந்த விழா ஜகசித் அரண்மனையில் நடைபெறுகின்றது.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### அமிர்தசரசு பாரம்பரிய விழா

இந்த விழாவில் பாங்கரா, கித்தா, கட்கா நடனங்களும் குதிரை, ஆனைகளும் காட்சிப்படுத்தப்படுகின்றன. பண்பாட்டு நிகழ்ச்சிகளில் சபாத் கீர்த்தன்கள், நாடகங்கள், இசை மற்றும் நடனங்கள் நிகழ்த்தப்பெறுகின்றன.
# இந்தியப் பஞ்சாபில் கொண்டாடப்படும் திருவிழாக்களும் சந்தைவிழாக்களும்

## சந்தைவிழாக்கள்

### அரிவல்லப் சங்கீத விழா

ஒவ்வொரு ஆண்டும் திசம்பர் 27க்கும் 30க்கும் இடையில் ஏற்பாடு செய்யப்படும் இந்த இசை விழா சுவாமி அரிவல்லப்பின் நினைவாக நடத்தப்படுகின்றது. திசம்பர் 28, 2014இல் அரி வல்லபிற்கு 139 ண்டுகள் நிறைவு பெறுகின்றது. இந்த விழா ஜலந்தர் நகரத்தில் தேவி தலாப் மந்திரில் நடைபெறுகின்றது.
# மின்னும் உலோகம்

**மின்னும் உலோகம்** *(Gilding metal)* என்பது தாமிரத்தின் ஒரு உலோகக் கலவையாகும். 95% தாமிரமும் 5% துத்தநாகமும் சேர்ந்து இக்கலப்புலோகம் உருவாகிறது. 8 பகுதிகள் தாமிரமும் 1 பகுதி துத்தநாகமும் சேர்ந்து உருவாகும் கலப்புலோகமே மின்னும் உலோகம் என்று பிரித்தானிய இராணுவ சீருடை ஒழுங்குமுறை விதிகள் வரையறை செய்கிறது.  
தோட்டா, ஓட்டுநர் பட்டைகள், பீரங்கி குண்டு , பதக்கங்கள் மற்றும் அணிகலன்கள் முதலானவற்றில் மேற்பூச்சாக மின்னும் உலோகம் பயன்படுகிறது. சுத்தியலால் மெல்லிய தகடுகளாக மாற்றி உலோகக் கைவினைப் பொருட்கள் செய்வதில் பரவலாக மின்னும் உலோகம் பயன்படுத்தப்படுகிறது. குறிப்பாக வெள்ளிக் கொல்லர்களுக்கு குறைந்த விலையிலான பயிற்சிப் பொருளாக இக்கலப்புலோகம் பயனாகிறது.  
427 முதல் 788 பாகை செல்சியசு வெப்பநிலைக்கு சூடுபடுத்துவதால் மின்னும் உலோகத்தைப் பதப்படுத்த முடியும். பின்னர் மெல்ல குளிர்வித்து விரிசலடைவதை தவிர்க்கலாம்.
# அனூப்பூர் அனல் மின் திட்டம்

**அனூப்பூர் அனல் மின் திட்டம்** *(Anuppur Thermal Power Project)* இந்தியாவில் உள்ள மத்தியப் பிரதேச மாநிலம், அனூப்பூர் மாவட்டத்தில் நிறுவப்பட்டுள்ள 2520 மெகாவாட் மின்னுற்பத்தித் திட்டமாகும். முன்னதாக மோசர் பேயர் என்றழைக்கப்பட்ட இந்துசுதான் மின் திட்டங்கள் நிறுவனம் அனூப்பூர் அனல் மின் திட்டத்தை நிர்வகிக்கிறது. நிலக்கரியை அடிப்படை எரிபொருளாகப் பயன்படுத்தும் அனல் மின் நிலையமாக அனூப்பூர் அனல் மின் திட்டம் செயற்படுகிறது.
# அனூப்பூர் அனல் மின் திட்டம்

## முக்கிய நபர்கள்

இராதுல் பூரி – நிறுவனத் தலைவர்</br>
இராகவ் திரிவேதி – தலைவர், அனல்மின்சாரம்.</br>
யோகேசு மகாட்டோ – திட்டத் தலைவர்</br>
# அனூப்பூர் அனல் மின் திட்டம்

## அலுவலகங்கள்

இந்நிறுவனத்தின் அலுவலகங்கள் பின்வரும் இடங்களில் காணப்படுகின்றன.  
- தில்லி – ஆக்லா, மூன்றாம் நிலை</br>
- போபால் – இரிவேரா நகரம் </br>
- அனூப்பூர் – கோட்மா சாலை </br>
# அனூப்பூர் அனல் மின் திட்டம்

## நிலை 1

சூன் 2015 இன்படி 1200 மெகாவாட் கொள்திறன் (2X600 மெகாவாட்) அளவுள்ள மின்னுற்பத்தி நிலையங்கள் துணைத் திட்டமாக இங்கு நிறுவப்பட்டு வருகின்றன. லாங்கோ நிறுவனம் இம்மின்னுற்பத்தி திட்டத்திற்குத் தேவையான பொறியியல், கொள்முதல் மற்றும் கட்டுமான ஒப்பந்ததாரராகச் செயல்பட்டு வருகிறது.  
அனூப்பூர் அனல் மின் திட்டத்திற்குத் தேவையான தண்ணிரை சோன் ஆறு வழங்குகிறது. இந்திய நிலக்கரி நிறுவனம், மத்தியப் பிரதேசம் மற்றும் சத்தீசுகர் மாநிலங்களிலுள்ள தென்கிழக்கு நிலக்கரிப்புல சுரங்கங்களில் கிடைக்கும் நிலக்கரியை இம்மின் திட்டத்திற்காக வழங்குகிறது.  
அனூப்பூர் அனல் மின் திட்டத்தின் முழுப்பணிகள், இலகர்பூர், முர்ரா, குவாரி, பெலியா மற்றும் யைதாரி முதலான கிராமங்கள் வரைக்கும் பரவியுள்ளது. முதல்நிலைத் திட்டத்திற்கான சுற்றுச்சூழல் தடைநீக்கச் சான்றிதழை தில்லியிலுள்ள சுற்றுச்சூழல் மற்றும் வனத்துறை அமைச்சகம், 2010 ஆம் ஆண்டு மே மாதம் வழங்கியுள்ளது. மத்தியப் பிரதேச மாசு கட்டுப்பாட்டு நிறுவனமும் இத்திட்டத்திற்கான அங்கீகாரத்தை அளித்துள்ளது.  
இந்நிறுவனம் உற்பத்தி செய்யும் மின்சாரத்தில் 70% மத்தியப் பிரதேசம் மற்றும் உத்தரப் பிரதேசம் மாநிலங்களுக்கு சலுகை விலையில் வழங்கப்படும் என தெரிவிக்கப்பட்டுள்ளது.
# அனூப்பூர் அனல் மின் திட்டம்

## நிலை II

1320 மெகாவாட் கொள்திறன் (2X660 மெகாவாட்) அளவுள்ள மின்னுற்பத்தியை எதிர்நோக்கிய துணைத் திட்டமாக நிலை II திட்டம் இங்கு நிறுவப்பட்டு வருகிறது. ஏப்ரல் 2014 இல் சுற்றுச்சூழல் தடையின்மை சான்றிதழ் கோரி நிறுவனம் விண்ணப்பித்துள்ளது.
# மக்கள்தொகை அடிப்படையில் இந்தியப் பஞ்சாபின் நகரங்கள் மற்றும் சண்டிகர் பட்டியல்

இது இந்திய மாநிலமான பஞ்சாபு, மற்றும் சண்டிகர் ஒன்றியப் பகுதியில் 2013ஆம் ஆண்டு கணக்கெடுப்பின்படி 100,000க்கு கூடுதலான மக்கள்தொகை உள்ள நகரங்களின் பட்டியல் ஆகும்.  
;**பஞ்சாப்**
| வரிசை | பெயர் | மாவட்டம் | வகை | மக்கள்தொகை 2011 | ஆண்கள் | பெண்கள் | 5 அகவைக்கு கீழான
மக்கள்தொகை | படிப்பறிவு வீதம் |
| --- | --- | --- | --- | --- | --- | --- | --- | --- |
| 1 | align=லூதியானா | align=லூதியானா | நகரம் | 1,613,878 | 874,773 | 739,105 | 173,021 | 85.38 |
| 2 | align=அமிருதசரசு | align=அமிருதசரசு | நகரியப் பகுதி | 1,183,705 | 630,114 | 553,591 | 63,238 | 84.64 |
| 3 | align=ஜலந்தர் | align=ஜலந்தர் | நகரியப் பகுதி | 873,725 | 463,975 | 409,970 | 84,886 | 85.46 |
| 4 | align=பட்டியாலா | align=பட்டியாலா | நகரியப் பகுதி | 660,453 | 343,435 | 317,018 | 42,458 | 89.95 |
| 5 | align=பட்டிண்டா | align=பட்டிண்டா | நகரம் | 285,813 | 151,782 | 134,031 | 30,713 | 82.84 |
| 6 | align=மொகாலி | align=மொகாலி | நகரியப் பகுதி | 176,152 | 92,407 | 83,745 | 16,148 | 93.04 |
| 7 | align=ஹோஷியார்பூர் | align=ஹோஷியார்பூர் | நகரம் | 168,443 | 88,290 | 80,153 | 16,836 | 89.11 |
| 8 | align=பட்டாலா | align=குருதாசுப்பூர் | நகரியப் பகுதி | 158,404 | 83,536 | 74,868 | 14,943 | 89.28 |
| 9 | align=பட்டான்கோட் | align=பதான்கோட் | நகரியப் பகுதி | 147,875 | 79,145 | 68,730 | 14,734 | 88.71 |
| 10 | align=மோகா | align=மோகா | நகரியப் பகுதி | 146,897 | 79,808 | 67,089 | 16,447 | 81.42 |
| 11 | align=அபோஹர் | align=ஃபசில்கா | நகரம் | 145,238 | 76,840 | 68,398 | 15,870 | 79.86 |
| 12 | align=மாலேர்கோட்லா | align=சங்கரூர் | நகரியப் பகுதி | 135,330 | 71,401 | 63,929 | 16,315 | 70.25 |
| 13 | align=கன்னா | align=லூதியானா | நகரம் | 128,130 | 67,811 | 60,319 | 13,218 | 84.43 |
| 14 | align=பக்வாரா | align=கபூர்தலா | நகரியப் பகுதி | 117,954 | 62,171 | 55,783 | 11,622 | 87.43 |
| 15 | align=முக்த்சர் | align=முக்த்சர் | நகரம் | 117,085 | 62,005 | 55,080 | 13,639 | 77.31 |
| 16 | align=பர்னாலா | align=பர்னாலா | நகரம் | 116,454 | 62,302 | 54,152 | 12,984 | 79.80 |
| 17 | align=இராச்புரா | align=பட்டியாலா | நகரம் | 112,193 | 57,803 | 54,390 | 12,841 | 82.00 |
| 18 | align=ஃபிரோஸ்பூர் | align=ஃபிரோஸ்பூர் | நகரம் | 110,091 | 58,401 | 51,690 | 11,516 | 79.75 |
| 19 | align=கபுர்த்தலா | align=கபுர்த்தலா | நகரம் | 101,654 | 55,485 | 46,169 | 9,706 | 85.82 |
| 20 | align=சங்கரூர் | align=சங்கரூர் | நகரம் | 88,043 | 46,931 | 41,112 | 9,027 | 83.54 |  
;**சண்டிகர்**
| வரிசை | பெயர் | மாவட்டம் | வகை | மக்கள்தொகை 2011 | ஆண்கள் | பெண்கள் | 5 அகவைக்கு கீழான
மக்கள்தொகை | படிப்பறிவு வீதம் |
| --- | --- | --- | --- | --- | --- | --- | --- | --- |
| 1 | align=சண்டிகர் | align= சண்டிகர் | நகரியப் பகுதி | 1,025,682 | 563,127 | 462,555 | 113,698 | 86.56 |
# மக்கள்தொகை அடிப்படையில் இந்தியப் பஞ்சாபின் நகரங்கள் மற்றும் சண்டிகர் பட்டியல்

## நகரியத் தொகுப்பு மக்கள்தொகை

2011ஆம் ஆண்டு கணக்கெடுப்பின்படி 100,000க்கும் கூடுதலான மக்கள்தொகை கொண்ட பெருநகரப் பகுதிகளின் பட்டியல் கீழே தரப்பட்டுள்ளது.  
| பெருநகரப் பகுதி | நகரத் தொகுப்பின் பெயர் | மாவட்டம் | வகை* | மக்கள்தொகை 2011 | ஆண்கள் | பெண்கள் | 5 அகவைக்கு கீழான
மக்கள்தொகை | படிப்பறிவு வீதம் |
| --- | --- | --- | --- | --- | --- | --- | --- | --- |
| அமிருதசரசு | அமிருதசரசு | அமிருதசரசு | மாநகராட்சி | 1,132,761 | 602,754 | 530,007 | 109,540 | 85.27 |
| சண்டிகர் | சண்டிகர் | சண்டிகர் | மாநகராட்சி | 960,787 | 525,226 | 435,561 | 104,192 | 77.90 |
| ஜலந்தர் | ஜலந்தர் | ஜலந்தர் | மாநகராட்சி | 862,196 | 458,015 | 404,181 | 83,669 | 85.50 |
| பட்டியாலா | பட்டியாலா | பட்டியாலா | மாநகராட்சி | 445,196 | 236,238 | 208,958 | 42,458 | 89.95 |
| மொகாலி | மொகாலி | மொகாலி | மாநகராட்சி | 146,104 | 76,441 | 69,663 | 13,155 | 93.22 |
| பட்டாலா | பட்டாலா | குருதாசுப்பூர் | மாநகர மன்றம் | 151,400 | 79,459 | 71,941 | 14,698 | 85.49 |
| பட்டான்கோட் | பட்டான்கோட் | பதான்கோட் | மாநகராட்சி | 143,357 | 74,833 | 68,524 | 13,496 | 88.60 |
| மோகா | மோகா | மோகா | மாநகராட்சி | 141,432 | 73,760 | 67,672 | 15,502 | 82.09 |
| ஃபிரோஸ்பூர் | ஃபிரோஸ்பூர் | ஃபிரோஸ்பூர் | மாநகராட்சி | 110,091 | 58,401 | 51,690 | 11,516 | 79.75 |
# சபாஷ் நாயுடு

**சபாஷ் நாயுடு** 2017 ஆவது ஆண்டில் வெளியாகவுள்ள ஒரு இந்திய நகைச்சுவைத் திரைப்படமாகும். தமிழ் மற்றும் தெலுங்கில் சபாஷ் நாயுடு என்ற பெயரிலும், இந்தியில் **சபாஷ் குண்டு** என்ற பெயரிலும் வெளியாகவுள்ளது. கமல்ஹாசன் நடிக்கும் இப்படத்தை அவரே எழுதி இயக்குகிறார். இத்திரைப்படம் கமல்ஹாசன் ஏற்கனவே தசாவதாரம் திரைப்படத்தில் நடித்த வேடங்களில் ஒன்றான *பல்ராம் நாயுடு* என்ற கதாபாத்திரத்தினை மையமாகக் கொண்டு இப்படம் உருவாக்கப்பட்டுள்ளது. இப்படத்தில் சுருதி ஹாசன், ரம்யா கிருஷ்ணன் ஆகியோர் இதர முக்கிய வேடங்களில் நடித்துள்ளனர்.  
தமிழ், தெலுங்கு, இந்தி ஆகிய மொழிகளில் ஒரே நேரத்தில் தயாராகும் இந்தப் படத்தின் முதற்கட்டப் படப்பிடிப்பு 2016 சூன் மாதத்தில் லாஸ் ஏஞ்சல்சில் தொடங்கியது. இளையராஜா இசையமைப்பில், ஜெய கிருஷ்ணா கம்மாடி ஒளிப்பதிவில் உருவாகும் இத்திரைப்படம் 2017 ஆவது ஆண்டில் வெளியாகுமென எதிர்பார்க்கப்படுகிறது.
# சபாஷ் நாயுடு

## நடிகர்கள்

- கமல்ஹாசன் - பல்ராம் நாயுடு (தெலுங்கு/ தமிழ் பதிப்பில்) / பிரணாப் குண்டு (இந்தி பதிப்பில்)
- சுருதி ஹாசன்
- ரம்யா கிருஷ்ணன்
- மனு நாராயண்
- பிரம்மானந்தம் - அப்பாராவ் (தெலுங்கு/ தமிழ்) / *சௌரப் சுக்லா - ராபின் ராய் (இந்தி பதிப்பில்)
- பர்பாரா கீபன் - சேனல் 8 நிருபர்
# சபாஷ் நாயுடு

## பாடல்கள்

இத்திரைப்படத்திற்கு இளையராஜா இசையமைத்துள்ளார்.
# பஞ்சாபிய எழுத்தாளர்களின் பட்டியல்

பஞ்சாபில் பிறந்த அல்லது பஞ்சாபி மொழியில் எழுதிய குறிப்பிடத்தக்க எழுத்தாளர்களின் பெயர்கள் இக்கட்டுரையில் காலவாரியாக பட்டியலிடப்படுகிறது.
# பஞ்சாபிய எழுத்தாளர்களின் பட்டியல்

## 10 ஆம் நூற்றாண்டு

- கோரக் நாத் (10 ஆம் நூற்றாண்டு)
# பஞ்சாபிய எழுத்தாளர்களின் பட்டியல்

## 12 ஆம் நூற்றாண்டு

- பரித்துதின் கஞ்ச்சகர் (1173–1266)
# பஞ்சாபிய எழுத்தாளர்களின் பட்டியல்

## 15 - 16 ஆம் நூற்றாண்டு

- குரு நானக் (ஏப்ரல் 15, 1469 - செப்டம்பர் 22, 1539)
# பஞ்சாபிய எழுத்தாளர்களின் பட்டியல்

## 16 ஆம் நூற்றாண்டு

- பாய் குருதாஸ் (1551–1636)
- தாமோதர் தாஸ் அரோரா
# பஞ்சாபிய எழுத்தாளர்களின் பட்டியல்

## 17 ஆம் நூற்றாண்டு

- சுல்தான் பாஹு (1628–1691)
- பாய் நந்த் லால் (1633–1713)
- பாய் மணி சிங் (1666–1737)
- புல்லெ ஷா (1680–1757)
# பஞ்சாபிய எழுத்தாளர்களின் பட்டியல்

## 18 ஆம் நூற்றாண்டு

- வாரிஸ் ஷா (1722–1798)
- காஷிம் (கவிஞர்) (1735–1843)
- ஷா முகமது (1780–1862)
- ரத்தன் சிங் பாங்கு (இறப்பு 1846)
# பஞ்சாபிய எழுத்தாளர்களின் பட்டியல்

## 19 ஆம் நூற்றாண்டு

- பண்டிட் தார சிங் (1822–1891)
- ஷார்தா ராம் பில்லௌரி (1837–1881)
- கான் சிங் நாபா (1861–1938)
- அகாலி கவுர் சிங் (1866–1953)
- பாய் வீர் சிங் (1872–1957)
- கிருபா சாகர் (1875–1939)
- தனி ராம் சாத்ருக் (1876–1954)
- பாய் ரந்தீர் சிங் (1878–1961)
- பூராண் சிங் (1881–1931)
- பாய் ஜோத் சிங் (1882–1981)
- சாகிப் சிங் (1892–1977)
- குர்பக்ஷ் சிங் பிரீத்லாரி (1895–1977)
- நானக் சிங் (1897–1971)
- ஜஸ்வந்த் சிங் (கோஜி) ( -1999)
# பஞ்சாபிய எழுத்தாளர்களின் பட்டியல்

## 20 ஆம் நூற்றாண்டு

- பகத் பூரான் சிங் (1904–1992)
- மோகன் சிங் (1905–1978)
- சுஜன் சிங் (1909–1993)
- குர்பச்சன் சிங் தலிப் (1911–1986)
- பல்ராஜ் சாஹனீ (1913–1973)
- ஹர்சரண் சிங் (1914-2006)
- ஷரீஃப் குன்சாகி (1915–2007)
- பல்வந்த் கார்கி (1916–2003)
- கர்த்தார் சிங் துகால் (1917–2012)
- அம்ரிதா பிரீதம் (1919–2005)
- ஜஸ்வந்த் சிங் கன்வல் (1919–)
- ஹர்பஜன் சிங் (1920–2002)
- சண்டோக் சிங் தீர் (1920–2010)
- குல்வந்த் சிங் விரக் (1921–1987)
- அஜித் சைனி (1922–2007)
- சுக்பீர் (1925–2012)
- ஆலம் லோஹர் (1928–1979)
- ஜஸ்வந்த் சிங் ரஹி (1930–1996)
- பூடா சிங் (1934–)
- ஜியானி சந்த் சிங் மஸ்கீன் (1934–2005)
- அன்வர் மசூத் (1935–)
- தலீப் கவுர் திவானா (1935–)
- தல்பீர் சேத்தன் (ஏப்ரல் 5, 1944– ஜனவரி 1, 2005)
- ஷொவ் குமார் பட்டால்வீ (1937–1973)
- பரூக் ஹுமாயூன் (1951- )
- கர்னைல் சிங் சோமல் (1940–)
- நரிந்தர் சிங் கபூர் (1944–)
- சுர்ஜீத் பாதர் (1945–)
- சமன் லால் (Chaman Lal) (1947–)
- ஹரிஜிந்தர் சிங் தில்கீர் (1947–2014)
- பாஷ் (அவதார் சிங் சந்தூ (1950–1988)
- மீர் தன்ஹா யூசஃபி (1955–)
- குருதாசு மாண் (1957–)
- ரூபேந்தர்பால் சிங் தில்லான் (1969-)
- ஷாம்ஷெர் சிங் சந்தூ (3 March 1937-)
# மாமல்லபுரம் கடல் அருங்காட்சியகம்

**மாமல்லபுரம் கடல் அருங்காட்சியகம்** தமிழ்நாட்டின் காஞ்சிபுரம் மாவட்டம் மாமல்லபுரம் கடற்கரையில் 13.07 ஏக்கர் பரப்பளவில் 2013ம் ஆண்டு தமிழக மீன்வளத்துறையால் பொதுத்துறை, தனியார் மற்றும் அரசு பங்களிப்போடு உலகத் தரம் மிக்க கடல் சார் அருங்காட்சியகம் அமைக்கப்படும் என அறிவிக்கப்பட்டது. நிறுவவிருக்கும் இந்த அருங்காட்சியகத்தில் உலகின் பல்வேறு அறிய மீன்வகைகள் மற்றும் கடல் உயிரினங்கள் காட்சிப்படுத்தப்படும். இது தவிர கடலுக்கு அடியில் சுரங்கப்பாதை அமைக்கப்பட்டு கடல் வாழ் உயிரினங்களை அதன் வாழ்க்கைச் சூழலில் கண்டுகளிக்கும் வசதியும் இதில் செய்யப்படும் எனவும். இந்த சுரங்கப் பாதையில் செல்லும் போது, கடலின் மணற்திட்டில் நடக்கும் அனுபவத்தை பெறும் வகையில் வடிவமைக்கப்படும் எனவும் மீன்வளத்துறை தெரிவித்தது. மேலும் ரூ. 257.58 கோடி திட்ட மதிப்பீட்டில் தனியார் பங்களிப்புடன் கூடிய இத்திட்டத்திற்கு, வடிவமைத்தல், முதலீடு, கட்டி முடித்தல், இயக்குதல் மற்றும் பரிமாற்றம் மற்றும் 33 ஆண்டுகள் ஒப்பந்த அடிப்படையில் கோரப்பட்டுள்ளது. ஒப்பந்தப்பணிகள் முடிந்ததும் காட்சியகத்திற்காண செயல் திட்டப் பணிகள் துவங்கி மூன்று ஆண்டுகளுக்குள் முடிக்கப்படும் என்றும் தெரிவிக்கப்பட்டது.
# மாமல்லபுரம் கடல் அருங்காட்சியகம்

## காட்சியகங்கள்

சுமார் 13.07 ஏக்கர் பரப்பளவில் நிறுவவிருக்கும் கடல் அருங்காட்சியகத்தில் உலகத்தரம் மிக்க காட்சி அரங்குகளை உருவாக்கத் திட்டமிடப்பட்டுள்ளனர்.  
- கடல் உயிரினங்களை அருகில் காண 100மீ கடலின் அடியே சுரங்கப்பாதை.
- 60 நபர்கள் அமரக்கூடிய கடலடியில் உணவகம்.
- 6 தங்கு அறைகள்.
- 50 பென்குயின் பறவைகள் அடங்கிய பூங்கா
- கடல் உயிரினங்கள் ஆராய்ச்சி மையம்
- 2 பெருவளாகக் கடைகள்
- 6.5 ஏக்கர் பரப்பளவில் ஒலி மற்றும் ஒளி காட்சி கொண்ட அரியவகை மீன் மற்றும் ஆமை பூங்கா
- 300 நபர்கள் அமரக்கூடிய பன்னோக்கு காட்சி அரங்கு (நேஷனல் ஜியாகிரபிக் (இந்தியா) மற்றும் டிஸ்கவரி தொலைக்காட்சி ஆகியவற்றோடு இணைந்து செயலாக்கம்)  
இது தவிர ஒளி நீரூற்று, இலவச மகிழுந்து பயணம், கலாச்சார உணவகங்கள், மீன் விளையாட்டுக்கள் போன்றவைகளும் இடம்பெறும் என்றும் தெரிவிக்கப்பட்டது.
# இருமுகன் (திரைப்படம்)

***இருமுகன்*** இயக்குநர் ஆனந்த் சங்கர் எழுதி இயக்கிய ஓர் இந்திய தமிழ்த் திரைப்படமாகும். இத்திரைப்படத்தில் விக்ரம், நயன்தாரா மற்றும் நித்யா மேனன் ஆகியோர் முன்னணி வேடங்களில் நடித்துள்ளனர். 2015ம் ஆண்டு திசம்பர் மாதம் படப்பிடிப்பு துவங்கிய இத்திரைப்படத்தினை சிபு தமீன் தயாரித்துள்ளார். மேலும் படத்தின் இசையமைப்பாளராக ஹாரிஸ் ஜயராஜ் மற்றும் ஒளிப்பதிவாளராக ஆர். டி. ராஜசேகர் ஆகியோரும் பணியாற்றினர்.
இத்திரைப்படம் தெலுங்கு மொழியில் இன்க்கொக்கடு என்ற தலைப்பில் மொழிமாற்றம் செய்யப்பட்டு 2016ல் கூட்டாக வெளியிடப்பட்டது. பிறகு 2017ம் ஆண்டு இந்தி மொழியில் இன்டர்நேஷனல் ரௌடி என்ற பெயரில் வெளியானது.
# இருமுகன் (திரைப்படம்)

## நடிப்பு

- விக்ரம்
- நயன்தாரா
- நித்யா மேனன்
- நாசர்
- தம்பி ராமையா
- கருணாகரன்
- ரித்விகா
# இருமுகன் (திரைப்படம்)

## பாடல்கள்

| 4:48 |
| --- |
# செந்தலைக்கழுகு

**செந்தலை பிணந்தின்னிக் கழுகு** அல்லது **செந்தலைப் பாறுக் கழுகு** (*Red-headed Vulture*) என்பது இந்தியப்பகுதிகளிலும் தென்கிழக்காசியப் பகுதிகளிலும் ஒன்றிரண்டுமாகக் காணப்படும் ஊன் உண்ணிப் பறவையாகும். இதனைப் *பாண்டிச்சேரி கழுகு* என்றும் அழைக்கிறார்கள்.
# செந்தலைக்கழுகு

## விளக்கம்

இப்பறவை நடுத்தர வளர்ச்சியுடைய பறவையாகும். இதன் நீளம் சிறகு விரிந்த நிலையில் 76 முதல் 86 செமீ வரை உள்ளது. இதன் எடை 3.5 கிலோ முதல் 6.3 கிலோ வரை உள்ளது. இவ்வகைப் பறவைகளில் வயது முதிர்ந்த கழுகுகளுக்கு முடியே இல்லாமல் வெளியில் தெரியும் சிவந்த தோல் தலையுடன் காணப்படும். இவற்றில் ஆண் பெண் பறவைகளை கண்களில் உள்ள கருவிழிகொண்டே பிரித்துப் பார்க்க முடியும். பெண் பறவையின் கருவிழி பழுப்பு கலந்த இருட்டாகவும், ஆண்களில் கருவிழி மங்கலான வெண்ணிறத்திலும் காணப்படுகிறது.
# செந்தலைக்கழுகு

## வகைப்பாடு மற்றும் தொகுப்பியல்

இந்தியத் துணைக்கண்டத்தில் காணப்படும் பழைய காலத்தைச் சார்ந்த கழுகு இதுதான். இப்பறவையின் துணையினங்கள் எதுவும் அறியப்படவில்லை.
# செந்தலைக்கழுகு

## பரவல் மற்றும் உறைவிடம்

செந்தலைக்கழுகுகள் அபரிமிதமாக இந்தியத்துணைக்கண்டப் பகுதிகளில் தென் கிழக்குப்பகுதிகளிலும், தென் மேற்கில் அமைந்துள்ள மலைப்பகுதிகளிலும், சிங்கப்பூர் போன்றவற்றிலும் மட்டுமே காணப்படுகின்றன. தற்போதைய காலங்களில் வட இந்தியப் பகுதிகளிலும் காணப்படுகிறது. இவற்றின் இனப்பெருக்கம் பொதுவாக கைவிடப்பட்ட நிலப்பகுதி, விவசாய நிலப்பகுதி போன்றவற்றிலேயே அமைந்திருக்கிறது. பொதுவாக இப்பறவை கடல் மட்டத்திலிருந்து 300 மீட்டர்கள் உயரம் உள்ள பகுதிகளிலேயே காணப்படுகிறது.
# செந்தலைக்கழுகு

## பாதுகாப்பு நிலை

இப்பறவை 2004 ஆம் ஆண்டு உலக உயிர்கள் பாதுகாப்புச் சங்கத்தின் கணக்குப்படி அழிவு நிலையிலிருந்து கணக்கெடுத்து பாதுகாக்கும் நிலைக்கு உள்ளதாகத் தெரிவித்துள்ளது.  
சமீபத்திய ஆண்டுகளில் இந்தியா போன்ற நாடுகளில் கால்நடைகளுக்கு கொடுக்கப்படும் மருந்தான டைக்ளோஃபீனாக் என்ற ஒரு மருந்தின் காரணமாக இவைகள் விரைவாக அழிந்து வருகிறது. இவ்வகையான கழுகுகள் 1990 ஆம் ஆண்டுகளுக்கு பிற்பகுதியில் இருபது ஆண்டுகளில் கொஞ்சம் கொஞ்சமாக அழிந்துவிட்ட நிலைக்கு உட்பட்டுவிட்டது. 2007 ஆம் ஆண்டு பன்னாட்டு இயற்கைப் பாதுகாப்புச் சங்கம் வெளியிட்ட பட்டியலில் இப்பறவை அழிந்து விட்டதாக வெளியிட்டது.
# கந்தீல் பலோச்சு

**பவுசியா அசீம்** (*Fouzia Azeem*, 1 March 1990 – 15 சூலை 2016), **கந்தீல் பலோச்** (*Qandeel Baloch*) என்ற பெயரில் பெரிதும் அறியப்பட்டவர், பாக்கித்தானிய விளம்பர அழகி, நடிகை, பெண்ணிய செயற்பாட்டாளர் மற்றும் சமூக ஊடக புகழாளராக இருந்தவர். இவருடைய ஒளிதப் பதிவுகளில் தனது தினசரி வாழ்க்கையையும் சர்ச்சைக்குரிய பிரச்சினைகளையும் விவாதித்து வந்தமையால் கவனத்தை ஈர்த்தார்.  
பலோச் 2013இல் *பாக்கித்தான் ஐடல்* என்ற நனவு தொலைக்காட்சி பாட்டுப் போட்டியில் பங்கேற்றபோது ஊடகங்களில் அறியப்பட்டார்; இவரது கலைக்காணல் தீயாகப் பரவி இணையப் புகழாளர் ஆனார். பாக்கித்தானில் இணையத்தில் தேடப்பட்ட முதல் பத்து பேரில் ஒருவராக இருந்தார்; அவரது ஒளிதப் பதிவுகளுக்காக ஒரு சிலரால் பாராட்டப்பட்டும் வேறு சிலரால் விமரிசிக்கப்பட்டும் வந்தார்.  
சூலை 15, 2016 மாலையில் முல்தானில் உள்ள தனது பெற்றோர் வீட்டில் உறங்கிக் கொண்டிருக்கும்போது மூச்சடைக்கப்பட்டு கொல்லப்பட்டார். அவரது உடன்பிறப்பு வசீம் "குடும்பத்தின் மாண்புக்கு அவப்பெயர் கொண்டு வந்ததால்" கொலை செய்ததாக ஒப்புக்கொண்டார்.
# கந்தீல் பலோச்சு

## வாழ்க்கை வரலாறு

பலோச் பாக்கித்தானிய பஞ்சாபில் உள்ள டேரா காசி கானில் இவருக்கு ஆறு சகோதரர்களும் ஆறு சகோதரிகளும் உள்ளனர். இவர் முதலில் பேருந்து பணிப்பெண்ணாக வேலையிலமர்ந்தார். இருப்பினும் உள்நாட்டு செய்தியாளர்கள் "சமூகத்தின் அளவுகோல்களுக்கு எதிராக இருந்ததாலும்" தனது வாழ்வைத் தான் விரும்பியவாறு வாழ்ந்ததாலும் கர்தாசியனை விடக் குறிப்பிடத்தக்கவராக கருதினர்.
# கந்தீல் பலோச்சு

## வாழ்க்கை வரலாறு

### சர்ச்சைகள்

சூன் 2016இல் பலோச் மூத்த சமயவியலாளர் முஃப்தி அப்துல் காவியை ஓர் தங்குவிடுதி அறையில் சந்தித்து தனது சமயத்தைக் குறித்த ஐயங்களைத் தீர்த்துக் கொண்டார்; ஆனால் இவர்களது ஒளிப்படங்கள் இணையத்தில் பரவியதால் சமூக ஊடகங்களில் பெரும் சர்ச்சை எழுந்தது. பலோச் முப்தியின் கையொப்பமிட்ட தொப்பியை அணிந்திருந்தார். இந்த சந்திப்பிற்குப் பிறகு பாகித்தானின் சமயக் குழுவொன்றிலிருந்து முப்தி இடைநீக்கம் செய்யப்பட்டார்.  
இதற்கு முன்னதாக மார்ச் 19, 2016 அன்று இந்தியாவிற்கு எதிரான இருபது20 போட்டியொன்றில் பாக்கித்தான் வென்றால் அணித்தலைவர் சாகித் அஃபிரிடி முன்பாக ஆடைகளைக் களைந்து நடனமாடுவதாக சூளுரை விடுத்தார்; இதற்கான முன்னோட்டத்தை சமூக ஊடகங்களில் வெளியிட, அது தீயாகப் பரவியது. ஆனால் பாக்கித்தான் அந்த ஆட்டத்தில் தோல்வியுற்றது. இதனால் சில இந்திய ஊடகங்கள் இவரது சர்ச்சைமிக்க குணங்களை பூனம் பாண்டேயுடன் ஒப்பிட்டன.  
இணையத்தில் தனது புகழ் பரவ, பலோச் பாக்கித்தானிய சமூகத்தில் பெண்களின் நிலை குறித்து கருத்துரைக்கத் தொடங்கினார். அவர் இறப்பதற்கு ஒரு வாரம் முன்புதான் *பேன்* (தடை) என்ற இசை ஒளிதத்தை வெளியிட்டிருந்தார்; இதில் பாக்கித்தானில் பெண்களுக்கு விதிக்கப்படும் கட்டுப்பாடுகளை கேலி செய்திருந்தார். மேலும் பல நிறுவனங்களும் நபர்களும் ஊடகவியலாளர்களும் தங்கள் அளவீட்டுப் புள்ளிகளை உயர்த்திக் கொள்ளவே தன்னை அவர்களது நிகழ்ச்சிகளில் பங்கேற்க அழைப்பதாக்க் கூறினார்.
# கந்தீல் பலோச்சு

## வாழ்க்கை வரலாறு

### பாதுகாப்புக் கோரல்

காவியுடன் சூன் 2016இல் சந்தித்த பிறகு பலோச் தனக்கு கொலை மிரட்டல் வந்திருப்பதாக அறிவித்தார். அதே வேளையில் பலோசின் முன்னாள் கணவர் ஊடகங்களில் தங்கள் திருமணம் குறித்தும் தங்கள் உறவு குறித்தும் தனிப்பட்டத் தகவல்களை பகிர்ந்து கொண்டார். தனது கணவர் தன்னைத் துன்புறுத்துவதாகக் கூறிய பலோச் பொதுவெளியில் திருமணச் சங்கடங்கள் குறித்து அழுதார்.
# கந்தீல் பலோச்சு

## தனிவாழ்க்கை

2008இல் பலோச் ஆசிக் உசைனைத் திருமணம் புரிந்து இருவருக்கும் ஒரு மகன் பிறந்தார். ஓராண்டிலேயே தனது கணவர் துன்புறுத்துவதாக மணமுறிவு பெற்றார். பலோச் இரண்டாவது திருமணத்திலிருந்தும் முறிவு பெற்றதாக உறுதி செய்யப்படாத செய்திகள் தெரிவிக்கின்றன.
# கந்தீல் பலோச்சு

## மரணம்

சூலை 15, 2016இல் முல்தானில் தங்கள் பெற்றோர் வீட்டில் உறங்கிக் கொண்டிருக்கையில் பலோச்சை அவரது சகோதரர் வசீம் கழுத்தை நெருக்கிக் கொலை செய்தார். முதலில் இது துப்பாக்கிச் சூட்டால் நிகழ்ந்த கொலை எனப்பட்டது; ஆனால் பிணக்கூறு ஆய்வு அறிக்கையில் தூங்கும் போது கழுத்து நெரிபட்டு இறந்ததாக குறிப்பிடப்பட்டிருந்தது. கொலை சூலை 15–16 இரவில், ஏறத்தாழ 11:15&nbsp;மணியிலிருந்து 11:30&nbsp;மணிக்குள் நடந்ததாகக் குறிப்பிடப்பட்டிருந்தது. அவரது உடல் கண்டுபிடிக்கப்படுகையிலேயே அவர் இறந்து 15 முதல் 36 மணி நேரம் ஆகிவிட்டிருந்தது. பலோச்சின் உடலிலிருந்த காயங்களிலிருந்து அவரது வாயும் மூக்கும் அடைக்கப்பட்டு மூச்சுத் திணறலால் இறந்ததாகக் குறிப்பிடப்பட்டிருந்தது. காவல்துறை இதனை கௌரவக் கொலை என்று பதிவு செய்தனர்.
# கந்தீல் பலோச்சு

## தீர்ப்பு

இந்த கௌரவக் கொலையைச் செய்ததாக பலோச்சையின் சகோதரர் முகமது வாசிமுக்கு முல்டான் நீதிமன்றம் 2019 ஆம் ஆண்டு செப்டம்பர் மாதம் 27 ஆம் திகதி ஆயுள் தண்டனை வழங்கியது. மேலும் இவ்வழக்கில் தொடர்புடைய இருவர் விடுவிக்கப்பட்டனர்.
# மிர்சா சாகிபான்

**மிர்சா சாகிபா** (*Mirza Sahiba* , , **), பஞ்சாபின் அதிகப் பிரபலமான நான்கு சோகக் காதற்காவியங்களுள் ஒன்றாகும். இந்நான்கு தவிர மேலும் ஐந்து பஞ்சாபி சோக காவியங்கள் உள்ளன. இக்காவியங்கள் பஞ்சாபி மற்றும் சிந்து மக்களின் பாரம்பரிய கலாச்சாரத்தோடு இணைந்தவையாகும்.  
இக்கதையின் நாயகன் பாக்கித்தானின் பைசலாபாத்தின் ஜரன்பாலா பகுதியிலுள்ள தனாபாத் ஊரில் காரல் இனத்தலைவர் வான்சால் கானின் மகனாவான். நாயகி சாகிபா பாக்கித்தான், ஜாங் மாவட்ட்ட சியால் பகுதியிலுள்ள ஒரு ஊரின் தலைவரின் மகளாவாள்.
# மிர்சா சாகிபான்

## கதைச் சுருக்கம்

வெகுகாலத்திற்கு முன்பு, ஜாட் இனத்தின் சியால் பழங்குடியினரின் வசமிருந்த கீவா என்ற ஊரில் ஒரு பெண்மணி ஆண் குழந்தையொன்றைப் பெற்றெடுத்தாள். ஆனால் துரதிர்ஷ்டவசமாக அவள் குழந்தை பிறந்தவுடன் இறந்து போனதால் அக்குழந்தைக்குத் தாய்ப்பால் கிடைக்கவில்லை. சமீபத்தில் பெண்குழந்தை பெற்ற மற்றொரு பெண் தன் குழந்தையுடன் சேர்த்து தாயற்ற அந்த ஆண்குழந்தைக்கும் தாய்ப்பாலூட்டினாள். ஒரே தாயின் பாலருந்தி வளர்ந்ததால் அப்பகுதி வழக்கப்படி இரத்த உறவற்ற அவ்விரு குழந்தைகளும் ஒருவகையில் சகோதர-சகோதரி ஆகினர்.  
காலப்போக்கில் அப்பெண்குழந்தை (ஃபடே பீபி) வளர்ந்து கார்ரல் ஜாட்டுகளின் சர்தார் வாஞ்சாலுடன்திருமணமாகி தனபாபாத் (இன்றைய பைசலாபாத்துக்கருகில்) என்ற ஊருக்குச் சென்று விட்டாள். அவர்களுடைய மகன் மிர்சா ஜாட் ஆவான். அவன் நல்ல பலசாலியாகவும் வில்வித்தையில் சிறந்தவனாகவும் இருந்தான். அதேசமயம் அந்த ஆண்குழந்தை வளர்ந்து பெரியவனாகி அவனுக்கு ஒரு அழகிய மகள் இருந்தாள். அவளது பெயர் சாகிபா. மிர்சாவைக் கல்வி பயில்வதற்காக அவனது பெற்றோர் சாகிபாவின் வீட்டுக்கு அனுப்பி வைத்தனர். இருவருக்கும் இடையே காதல் ஏற்பட்டது. அதனை சாகிபாபின் பெற்றோரும் சகோதரர்களும் ஏற்றுக்கொள்ளவில்லை. மிர்சாவை அவனது ஊருக்குத் திருப்பி அனுப்பிவிட்டு, சாகிபாவுக்குத் திருமணம் ஏற்பாடு செய்தனர்.  
தனது திருமண ஏற்பாடு பற்றிய செய்தியைத் தனது தோழியின் வாயிலாக சாகிபா மிர்சாவுக்குத் தெரியப்படுத்தினாள். செய்தியறிந்த மிர்சா சாகிபாவின் ஊருக்குக் கிளம்ப ஆயத்தமானான். அவர்களது பெற்றோர் தடுத்தும் அவன் கேட்காததால் அவனது தந்தை இறுதியில் தனது சம்மதத்தைத் தெரிவித்து, அவன் சாகிபாவுடன் தான் திரும்பவேண்டும் என்ற உறுதியையும் பெற்றுக்கொண்டார். சாகிபாவின் திருமணத்தன்று அங்கு சென்ற மிர்சா, சாகிபாவை அங்கிருந்து யாருமறியாமல் தன் குதிரை மீதமர்த்தி மீட்டு வந்தான். பாதுகாப்பான தூரத்தைக் கடந்தபின் களைப்பாற எண்ணிய மிர்சா, சாகிபாவை விழித்திருக்கச் சொல்லிவிட்டு கண்ணயர்ந்தான்.  
திருமண வீட்டில் சாகிபாவைக் காணாத அவளது சகோதரர்களும் மணமகனும் அவளைத் தேடிப் புறப்பட்டுச் சென்றனர். விழித்திருந்த சாகிபா, தனது சகோதர்களைத் தன்னைத் தேடித் தொடர்ந்து வந்தால் மிர்சாவின் வில்லாற்றலால் தனது சகோரர்கள் இறப்பது உறுதி என்று பயந்ததால் மிர்சாவின் அம்புகளை ஒடித்துப் போட்டுவிட்டாள். தேடிச் சென்றவர்கள் மிர்சாவும் சாகிபாவும் இருந்த இடத்தை அடைந்ததும் சாகிபாவின் சகோதரன் மிர்சாவின் தொண்டையை நோக்கி அம்பெய்ய, விழித்துப்பார்த்த மிர்சா தனது அம்புகள் அனைத்தும் ஒடித்துக் கிடக்கக் கண்டு கேள்விப்பார்வையுடன் சாகிபாவை நோக்கினான். ஆனால் மீண்டும் சாகிபாவின் சகோதரன் மிர்சாவின் இதயத்தில் அம்பெய்ததால் மிர்சாவும் அவன்மீது சாய்ந்த சாகிபா இருவரும் ஒன்றாக இறந்து போயினர்.
# மிர்சா சாகிபான்

## பரவலான கலாச்சாரத்தில்

மிர்சா சாகிபான் கதை பஞ்சாபிப் பண்பாட்டின் ஒரு அங்கமாக உள்ளது. இக்கதை பற்றிய பல நாட்டுப்புறப் பாடல்கள் உள்ளன. 1982 இல் வெளியான *மிர்சா ஜாட்* திரைப்படத்தின் *மிர்சா* என்ற பாடல் மிகவும் பேசப்பட்ட ஒன்றாகும். *மிர்சா- சொல்லப்படாத கதை* (2012), மிர்சா-சாகிபா கதையின் தற்கால வடிவாகும். இக்கதையை முதன்முதலில் பாடல் வடிவிலமைத்தவர் பழம்பெரும் பஞ்சாபிப் பாடகர் ஆலம் லோகர் (1941) ஆவார். அவரைத் தொடர்ந்து மேலும் பல பஞ்சாபிப் பாடகர்கள் அவர் பாணியைப் பின்பற்றி இக்கதையைப் பாடியுள்ளனர். ராகேஷ் ஓம்பிரகாஷ் மெஹ்ராவின் இயக்கத்தில் 2016 இல் வெளியான *மிர்சயா* திரைப்படத்தின் கதை மிர்சா-சாகிபா கதையின் அடிப்படையில் அமைந்ததாகும்.
# மிர்சா சாகிபான்

## இவற்றையும் காண்க

- பஞ்சாபி கதைகள்
- ஈர் ராஞ்சா
- துல்லா பட்டி
# மாவட்ட அலுவலக நடைமுறைக் கையேடு

***மாவட்ட அலுவலக நடைமுறைக் கையேடு*** (*District Office Manual*), என்பது தமிழக அரசு அலுவலகங்களில் எவ்வாறு அலுவல்களை அன்றாட நடைமுறையில் கையாளுவது என்பதை விளக்கமாக எடுத்துக்கூறும் ஒரு கையேடு ஆகும். வழக்கமாக பொதுமக்களுக்கு இந்நடைமுறை தெரியாததால் அவர்கள் பல இன்னல்களுக்கும் இடையூறுகளுக்கும் ஆளாகின்றனர். இக்கையேடு, தமிழக அரசால் வெளியிடப்பட்ட ஒரு பொது ஆவணம் ஆகும். இக்கையேடு அரசு புத்தகக்கடைகளில் மற்றும் தனியாா் கடைகளிலும் கிடைக்கின்றது. இக்கையேடு அரசு அலுவலகங்களில் யார் என்ன செய்யவேண்டும், யார் எதற்குப் பொறுப்பு என்பதை மிகவும் தெளிவாக எடுத்துரைக்கின்றது.  
அலுவலகத்திற்கு வரும் கடிதங்களை எவ்வாறு கையாளுவது, எவ்வாறு மேல் அதிகாரிகளுக்குக் கடிதம் எழுதுவது, பெறப்பட்ட கடிதத்தின் மீது நடவடிக்கை எப்படி எடுப்பது என்பன போன்ற பல உபயோகமான தகவல்களைக் கொடுக்கின்றது. அரசு அலுவலகங்களில் என்ன பதிவேடுகள் பராமரிக்கப்பட வேண்டும், யார் செய்ய வேண்டும், என்ன பயனிற்காக செய்ய வேண்டும் போன்ற தகவல்களும் இக்கையேட்டில் உள்ளன. அலுவலகத்தில் சக ஊழியர்களிடம் எப்படி நடந்து கொள்வது, மேல் அதிகாரிகளிடம் எப்படி நடந்து கொள்வது போன்ற தகவல்களும் உள்ளன. இக்கையேடு இரண்டு பாகமாக உள்ளது. முதல் பாகத்தில் மேலே சொன்ன தகவல்களும் இரண்டாவது பாகத்தில் மாவட்ட ஆட்சித்தலைவர் அலுவலகம், வருவாய் கோட்ட ஆட்சித்தலைவர் அலுவலகம் போன்ற அலுவலகங்களுக்குத் தேவையான சில சிறப்பான தகவல்கள் தரப்பட்டுள்ளன. இதில் உள்ள தகவல்களுக்கு ஆதாரமான அரசாணைகளும் ஆங்காங்கே கொடுக்கப்பட்டுள்ளன.
# மாவட்ட அலுவலக நடைமுறைக் கையேடு

## அறிமுகம்

ஒவ்வொரு அரசு ஊழியருக்கும் இக்கையேட்டின் நகல் ஒன்று வழங்கப்பட வேண்டும் என்று குறிப்பிடப்பட்டுள்ளது. அரசு ஊழியர்கள் அனைவரும் இக்கையேட்டில் உள்ள அறிவுரைகளை ஐயமறத் தெரிந்து கொள்ள வேண்டும், அறிவுரைகள் தெரியாது என்னும் காரணம் எப்பொழுதும் எற்றுக்கொள்ளப்படமாட்டாது என்றும் கூறப்பட்டுள்ளது. ஒரு அலுவலகத்திற்கு பொறுப்பான அதிகாரி, தம் அலுவலகத்தில் பணிபுரியும் அனைத்து அலுவலர்களும் இவைகளை நன்கு தெரிந்து கொள்வதையும், அவ்வப்பொழுது வரும் புதிய அறிவுரைகளையும் இதனுடன் சேர்த்து அறிந்து கொள்ள வேண்டும் என்பதையும் உறுதி செய்து கொள்ள வேண்டும்.
# மாவட்ட அலுவலக நடைமுறைக் கையேடு

## வருகை நேரம்

அனைத்து அரசு ஊழியர்களும் வாரநாட்களில் காலை 10.00 முதல் மாலை 5.45 மணிவரை அலுவலகத்தில் இருக்க வேண்டும். அலுவலகப் பொறுப்பில் உள்ள அதிகாரிகள் முன் மாதிரியாக காலதாமதம் செய்யாமல் அலுவலகத்திற்கு வந்துவிட வேண்டும். மதிய இடைவேளைக்கு மதியம் 1 மணி முதல் 2 மணி வரை ஒருவர் பின் ஒருவராகச் சென்று 1/2 மணிக்குள் திரும்பிவிட வேண்டும். அனைவரும் ஒன்றாகச் செல்லுதல் கூடாது.
# மாவட்ட அலுவலக நடைமுறைக் கையேடு

## வருகைப் பதிவேடு

குறிப்பிட்ட கட்டங்களுடன் ஒரு வருகைப்பதிவேடு பராமரிக்கப் படவேண்டும். இது அலுவலகப் பொறுப்பில் உள்ள அதிகாரி வசம் இருக்க வேண்டும், ஒரு தாமத வருகைப்பதிவேடும் பராமரிக்கப் படவேண்டும். அலுவலகக் கோப்புக்களை எக்காரணம் கொண்டும் அலுவலகத்தை விட்டு வெளியே வீட்டிற்கு எடுத்துச் சென்று பணி செய்யலாம் என்று எண்ணக்கூடாது. பொதுவாக ஞாயிற்றுக்கிழமைகளிலும், விடுமுறைகளிலும் வேலை செய்வது தடைசெய்யப்பட்டுள்ளது. விடுமுறைகளில் அவசர வேலை வந்தால், அதனைச்செய்ய மாற்று ஏற்பாடுகள் செய்து கொள்ள வேண்டும்.
# மாவட்ட அலுவலக நடைமுறைக் கையேடு

## சிறுவிடுப்பு

சிறுவிடுப்பு அப்பொழுது நடைமுறையில் இருக்கும் விதிகளுக்கு ஏற்ப வழங்கப்படும்.சிறுவிடுப்பிற்கான காரணம் தெளிவாகக் குறிப்பிட வேண்டும். தெளிவில்லாத “அவசர சொந்தக்காரணங்களுக்காக” என்றோ, “விழா அல்லது சடங்குகளில் பங்கேற்க” என்று பொதுவான காரணங்கள் ஏற்றுக்கொள்ளப்படமாட்டாது. விடுமுறையை எடுப்பதற்கு முன்பே மனுவை அளித்து ஒப்புதல் பெற்றுவிட வேண்டும். வருகைப்பதிவேடு குறிப்பிட்ட முறையில் பராமரிக்கப் படவேண்டும். ஒவ்வொரு அலுவலக ஊழியர்களுக்கும் ஒரு பக்கம் ஒதுக்கப்பட்டு அவருடைய விடுமுறை கணக்கு பராமரிக்கப் படவேண்டும். மாற்று விடுமுறை (Compensatory Leave, optional religion holiday) பண்டிகைக் கால சிறப்பு விடுமுறை குறித்த தகவல்களும் பதியப்பட வேண்டும்.
# மாவட்ட அலுவலக நடைமுறைக் கையேடு

## அலுவலகத்தில் ஒழுங்கைக் கடைப்பிடித்தல்

அலுவலகத்தில் பணிபுரியும் போது ஊழியா்கள் அமைதியாகவும் பெருந்தன்மையுடனும் நடந்து கொள்ள வேண்டும். சக ஊழியர்களிடம் கனிவாகப் பேசவேண்டும். கவனச் சிதைவில்லாமல் காலத்தை வீணடிக்காமல் பணியில் ஈடுபட வேண்டும். அலுவலகத்தில் அமைதிகாத்து, சக ஊழியர்களிடம் கலந்து பேச வேண்டிய நிர்பந்தம் வந்தால், அமைதியாக மற்றவர்களுக்கு இடையூறு நேரவண்ணம் தாழ்ந்த குரலில் பேச வேண்டும். அலுவலகத்தகவல்களை எக்காரணம் கொண்டும் மற்றவர்களிடமும் தொடர்பில்லாதவர்களிடமும் பகிர்ந்து கொள்ளக்கூடாது. அலுவலகத்திற்கு வரும் மனுதாரர்களிடமிருந்தோ அல்லது பொது மக்களிடமிருந்தோ எக்காரணத்தைக் கொண்டும் எவ்விதமான அன்பளிப்பும் பெறக்கூடாது. அவர்களிடம் உதவியைப்பெற்றுக்கொண்டு அவர்களுக்கு நன்றிக்கடன் அல்லது கடப்பாடு உடையவர்கள் என்ற நிலைக்கு உள்ளாகக்கூடாது.
அலுவலகத்தில் குப்பைக்கூடை வைத்து அனைத்துக்குப்பைகளையும் அதில் தான் சேகரிக்க வேண்டும். எழுது பொருள்கள், கோப்புகள் அங்கிமிங்குமாக சிதரிக்கிடக்காமல் ஒழுங்காக நிலைப்பேழையில் அடுக்கி வைக்கப்பட வேண்டும்
# மாவட்ட அலுவலக நடைமுறைக் கையேடு

## அலுவலக நடைமுறை

அரசு அலுவலகங்களில் செயல்படுத்தப்படும் முறைக்கு “டோடன்ஹாம் முறை’ என்று பெயர். முதலில் அலுவலப்பணிகளை பிரிவுகளாகப் பிறித்துக்கொள்ளவேண்டும், பிரிவுகளுக்கு அடையாள எண்கொடுக்கப் படவேண்டும். கையாளப்படும் பொருள் மற்றும் ஊழியர்கள் அடங்கிய பட்டியல் தயார் செய்யப்பட வேண்டும். ஓவ்வொரு பிரிவும் ஒரு பிரிவுத்தலைவரின் கீழ் செயல் படும். அலுவலகம் ஒரு மேலாளரின் கீழ் (சரிச்த்ததார்) செயல்படும். அலுவலகம் சீராக நடப்பதற்கு அலுவலக மேலாளர் பொறுப்பு. அலுவலக மேலாளர் அலுவலக்ப்பணி காலதாமதம் இல்லாமல் நடைபெறுவதை உறுதி செய்யவேண்டும். அலுவலகத்தில் பராமரிக்கப்படும் பதிவேடுகளை இவர் சரிபார்க்க வேண்டும். பணிக்குப் பொருந்தாத ஊழியரோ அல்லது தாமதம் செய்யும் ஊழியரோ இருந்தால் இவர் உடனே மேல்அதிகாாியின் கவனத்திற்கு எடுத்து செல்ல வேண்டும், அவ்வாறு செய்யாவிடில் கடமையிலிருந்து தவறியவராவார்.
அலுவலகத்தில் தினசரி வரும் கடிதங்கள், மனுக்களைப் பிரித்து பதிவு செய்வது, தொடர்பான பிரிவுகளுக்குச் சேர்ப்பது இவைகளின் மேல் தேவையான நடவடிக்கை எடுப்பது, குறிப்புக்களை மேல் அதிகாரிக்கு சமர்பித்து, அவர்கள் ஆணை பெறுவது, பின்பு அவைகளுக்குத் தேவையான கடிதங்களை எழுதி ஒப்புதல் பெறுவது , சுத்தநகலை எடுத்து வெளியே அனுப்புவது போன்ற பல அலுவல்களை உள்ளடக்கியது அலுவலக நடைமுறை ஆகும்.
அரசு அலுவலகத்திற்கு வரும் ஒவ்வொரு கடிதமும் வரிசையாக எண்ணிடப்படும். இம்முறை எக்கடிதமும் தவறாமல் கவனிக்கப்படவேண்டும் என்பதை உறுதி செய்யும். எண்ணிடப்பட்ட கடிதங்கள் பகிர்மாணப் பதிவேட்டில் (Distribution Register) பதியப்பட வேண்டும். இப்பதிவேட்டில் இக்கடிதங்கள் எந்தப்பிரிவிற்கு, எந்தப்பிரிவு எழுத்தருக்கு ஒதுக்கப்படுகிறது என்னும் தகவல்களைக் கொண்டிருக்கும். ஒவ்வொரு எழுத்தரும் தாம் கையாளும் கடிதங்களுக்கான தகவல்களைத் “தன் பதிவேடு” ( Personal Register) என்னும் பதிவேட்டில் பதிய வேண்டும். புதிய கடிதமாக இருந்தால் புதிய கோப்பிலும், கடிதம் ஏற்கனவே கையாளும் கோப்பு தொடர்பாக இருந்தால், அக்கோப்பிலும் இணைத்து நடவடிக்கை எடுக்க வேண்டும். ஒரு எழுத்தரின் பணிகுறித்த அனைத்துத் தகவல்களையும் உள்ளடக்கிய இப்பதிவேடு முக்கியமானதாகும். அலுவலக மேலாளர் குறிப்பிட்ட கால அளவில் இவைகளைத் தவறாமல் தணிக்கை செய்வார். இது போலவே அலுவலகத்திலிருந்து அனுப்ப வேண்டிய கால முறை அறிக்கைகளை “காலமுறைப்பதிவேட்டில்” (Periodical Register) பதியவேண்டும். காலமுறைப்பதிவேடு யாருக்கு, எப்பொழுதெல்லம் காலமுறை அறிக்கைகள் அனுப்ப வேண்டும் என்ற தகவல்களை கொண்டது. சுத்த நகல் எடுப்பதற்காக “சுத்த நகல் பதிவேடு” ( Fair copy Register)அனுப்புகையைக் கண்காணிக்க “அனுப்புகைப்பதிவேடு” ( Dispatch Register) களும் பராமரிக்கப்படவேண்டும். முக்கியமான கடிதங்களில் சிறப்பு கவனம் செலுத்த “சிறப்புப்பதிவேடும்” ( Special Register) பராமரிக்கப்படவேண்டும்.
# மாவட்ட அலுவலக நடைமுறைக் கையேடு

## நீக்கம்/அழித்தல்

அரசு அலுவலகங்களில் முடிவுற்ற கோப்புகளை எத்தனை காலம் வைத்திருக்கவேண்டும், எப்பொழுது அழிக்கலாம் என்பதற்கான அறிவுரைகள் தெளிவாக உள்ளன. கோப்புகளின் வகைகளைப் பொருத்து அவை உடனே அழிக்கப்பட வேண்டியவை (N. Dis’ Immediate Disposal ) ஓராண்டு கழித்து அழிக்கப்பட வேண்டியவை (L.Dis. Destruction after one year) மூன்றாண்டு காலம் வைக்கப்பட வேண்டியவை (K. Dis. Destruction after three year), நிரந்தரமானவை (R.Dis)என்று பல வகையாகப்பிரித்து பராமரிக்கப்படும்.  
அலுவலகத்திற்கு வரும் ஒவ்வொரு கோரிக்கையும் தாமதமில்லாமல் முறையாக நடவடிக்கை எடுக்கப்படும் வண்ணம் நடைமுறை உருவாக்கப்பட்டுள்ளது.
# கன்சால் கிராமம்

**கன்சால் கிராமம்** (*Kansal Village*) எனும் இந்த சிறிய கிராமம், இந்திய பஞ்சாப் பிராந்தியத்தின் பஞ்சாப், அரியானா எனும் இரு மாகாண இடை தலைநகர் சண்டிகர் எல்லையில் அமைந்துள்ளது. (அமைவிடம்: 30 ° 45'43 "வ 76 ° 48'55"கி) சண்டிகரின் யூனியன் நிர்வாகம், இந்த பகுதியை பஞ்சாப் மாநிலத்திடமிருந்து குத்தகைக்கு தத்தெடுத்து எடுத்து பராமரித்து வருவதாக அறியப்பட்டது. மேலும் இந்த சிற்றூர் அருகில் கன்சால் வனம் எனும் இயற்கைக்கானகம் அமைந்துள்ளது. இக்கானகத்தில் கழுதைப்புலி, கலைமான், நில்கை மான், நரி மற்றும் முயல் போன்ற விலங்குகள் வசிக்கின்றன.  
கன்சாலில் உள்ள அந்த வனப்பகுதிக்குள் நுழைய அனுமதி இல்லை என்றாலும், அதிக ஆர்வமுள்ள இயற்கை ரசிகர்கள் சண்டிகர் வனப்பாதுகாப்பு அதிகாரியிடன் விசேட அனுமதி பெற்று இக்காட்டில் சுற்றுலா மேற்கொள்கிறார்கள். மேலும் இவ் வனப்பகுதியில் ஒரு விருந்தினர் இல்லமும், இதனைச்சுற்றி ரம்மியமான புல்வெளிகள் மற்றும் பல்வகை மலர்த்தாவரங்கள் போன்றவை காட்சியளிக்கின்றன.
# குர் மண்டி சிவன் கோயில்

**குர் மண்டி சிவன் கோயில்** (*Gur Mandi Siva Temple*) (ஷிவ் மந்திர்) எனும் இந்த சிவன் கோயில், இந்திய பஞ்சாப் பிராந்தியத்தின் பஞ்சாப் மாகாண ஜலந்தர் மாவட்டத்தில் உள்ள 'குர் மண்டி' என்னும் ஊரின் கிருஷ்ணா நகர் பகுதியில் அமைந்துள்ளது.  
குர் மண்டியின் சுறுசுறுப்பான சந்தைப்பகுதியில் தாபிக்கப்பட்டுள்ள இச்சிவன் கோயில், இப்பகுதியின் மிக தொன்மையான கோயில்களில் ஒன்றாக அறியப்படுகிறது.
# குர் மண்டி சிவன் கோயில்

## கோயில் சிறப்பு

சிவபெருமான் மூலவராக வீற்றிருக்கும் இக்கோயிலின் பிரதான வாயில், இசுலாமிய பாரம்பரிய கட்டிடக்கலை பாணியிலும், எஞ்சிய பிறப் பகுதிகள் இந்து சமய மரபு மாற நடையிலும் கட்டப்பட்டள்ளது. லிங்கம் பிரதிட்டை செய்யப்பட்டுள்ள இக்கோயிலின் பகுதியில், துளசி மந்திர், கர்த்தார்பூர் குருத்வாரா மற்றும் தேவி தாலாப் மந்திர் போன்ற பல கோயில்கள் உள்ளன. காலங்காலமாக செவிவழிச் செய்திகளின்படி, இந்த நவாப், திருமணமான ஒரு இந்துப்பெண் மீது இச்சை கொண்டதாகவும் தீவிர சிவபக்தையான அந்த பெண், பாசுகி எனும் தெய்வப்பாம்பால் காப்பாற்றப்பட்டதாகவும் சொல்லப்படுகிறது. பின்னர் மனந்திருந்திய அந்த நவாப் மன்னிப்பு கேட்டுக்கொண்டு அந்த பெண்ணின் கட்டளைப்படி இந்த சிவன் கோயிலை தாபித்ததாகக் கூறப்படுகிறது. மேற்சொன்ன செய்திப்படி, ஒரு இந்துக்கோயிலை பள்ளிவாசல் காத்துநிற்கின்ற தோரணையில் கட்டப்பட்ட இக்கோயில், சமயம், இனப்பாகுபாடற்று விளங்குவது குறிப்பிடத்தக்கது.
# குர் மண்டி சிவன் கோயில்

## உபத் தகவல்கள்

- **விசேட நாட்கள்**: ஷிவ் மந்திர் எனும் இச்சிவன் கோயில், ஆண்டு முழுவதும் திறக்கப்படுகிறது. நாள்தோறும் சிவபக்தர்கள் பெருமளவில் வந்தவண்ணம் இருப்பினும், குறிப்பாக சிவராத்திரி மற்றும் மற்ற இந்து சமய விழாக்களின் போது கூடுதலான கூட்டங்கள் குமிழுவதாக அறியப்படுகிறது.
# குர் மண்டி சிவன் கோயில்

## உபத் தகவல்கள்

### வருகை தகவல்

- **வான் மார்க்கம்**: பஞ்சாப் ஜலந்தர் மாவட்டத்தில் உள்ள குர் மண்டி சிவன் கோயில் வந்தடைய அமிருதசரசு வானூர்தி தளத்தைப் பயன்படுத்திக்கொள்ளலாம்.
- **இரும்புத்தடம்**: தொடருந்தில் இக்கோயிலை வந்தடைய, ஜலந்தரியிலிருந்து இந்தியாவின் அனைத்துப் பகுதிகளுக்கும் இரும்புப் பாதை நன்கு இணைக்கப்பட்டுள்ளது. இருப்பினும், தில்லி - அமிருதசரசு இடையேயான ஜலந்தர் தொடருந்து மார்க்கம் மிக எளிதானதாகும்.
- **சாலை வழி**: மேற்கூறிய மார்க்கங்களிலும், மற்றும் பேருந்து, சீருந்து பிற சாலை ஊர்ந்துகள் யாவும் சிவன் கோயில் உள்ள, குர் மண்டியிலிருந்து ஜலந்தர்க்கு ஏதுவான சாலைகள் இணைந்துள்ளன.
# குர் மண்டி சிவன் கோயில்

## சான்றாதாரங்கள்

- குர் மண்டி சிவன் கோயில் முகப்புத் தோற்றம்
# எம். சாரதா மேனன்

**மா. சாரதா மேனன்** (*M. Sarada Menon*, 5 ஏப்ரல் 1923 – 5 திசம்பர் 2021) என்பவர் இந்தியாவின் முதல் பெண் மனநல மருத்துவர் மற்றும் ஸ்கார்ப் என்னும் தொண்டு நிறுவனத்தை தொடங்கிய பெண்மணி ஆவார். இவர் பத்ம பூசண் விருது, அவ்வையார் விருது ஆகியவற்றைப் பெற்றவர்.
# எம். சாரதா மேனன்

## கல்வி

1923 ஆம் ஆண்டு மங்களூரில் கே, சங்கர மேனன், நாராயணி தம்பதியின் மகளாகப் பிறந்தார் சாரதா. தந்தை நீதிபதி என்பதால் மாறுதல் காரணமாக குடும்பம் இடமாறிக் கொண்டே இருந்தது. படிப்பின் நிமித்தம் சென்னையில் உள்ள பள்ளியில் சாரதாவை சேர்த்துவிட்டார் தந்தை. பெண்கள் கிறிஸ்தவக் கல்லூரியில் அவர் பட்டப்படிப்பை முடித்தார். 1951 ஆம் ஆண்டு மதராஸ் மருத்துவக் கல்லூரியில் மருத்துவப் பட்டம் பெற்றார். மருத்துவப் பட்ட மேல்படிப்பை 1957 ஆம் ஆண்டு தில்லியில் முடித்தார். பெங்களூரில் நிம்ஹன்ஸ் நிறுவனத்தில் ஈராண்டு மனநல சிகிச்சை படிப்பில் டிப்ளோமா முடித்தார்.
# எம். சாரதா மேனன்

## பணிகள்

1959 ஆம் ஆண்டு கீழ்ப்பாக்கம் அரசு மனநல மருத்துவமனையில் தமிழக அரசு சாதாரவை கண்காணிப்பாளாராக நியமித்தது. அந்தப் பணியில் அமர்ந்த முதல் பெண்ணானார். 1971 ஆம் ஆண்டு ஐ. பி. எஸ் அதிகாரியான ஸ்ரீகுமார மேனனைத் திருமணம் செய்து கொண்டார்  
சென்னையில் உள்ள இந்தியன் வளர்ச்சி அறக்கட்டளையின் சார்பில்
சாரதா மேனனுக்கு 2016 ஆம் ஆண்டிற்கான **அன்னை தெரசா நினைவு விருது** வழங்கப்பட்டது.
# எம். சாரதா மேனன்

## இறப்பு

இவர் சென்னையில் 2021, திசம்பர் 5, அன்று தன் 98வது வயதில் இறந்தார்.
# பஞ்சாபி பத்தி

**பஞ்சாபி பத்தி** (*bhathi*, என்பது பஞ்சாப் பகுதியில் பயன்படுத்தப்படும் ஒருவகை அடுப்பாகும். இது கல் அடுப்பை (masonry oven) ஒத்தது.  
பத்திகள் அதிகமாக இராஜஸ்தானிலும் பஞ்சாப் பகுதியிலும் பயன்படுத்தப்படுகின்றன. இராஜஸ்தானில் பயன்படுத்தப்படும் பாரம்பரிய பத்திகளின் மேற்புறம் மூடப்பட்டிருக்கும்; சமைக்க வேண்டிய பார்லி போன்ற தானியங்கள் பாத்திரங்களில் அடுப்பின் உட்புற அமைப்பில் வைக்கப்படுகின்றன. திறந்த மேற்புறத்துடனும் பத்திகள் உள்ளன. அதிகளவில் உணவு சமைப்பதற்கு இவ்வகையான பத்திகள் பயன்படுகின்றன. மேற்புறத்தில் வாணலிகள் அல்லது பெரிய பாத்திரங்கள் வைக்கப்பட்டு அவற்றில் உணவு சமைக்கப்படுகிறது
# பஞ்சாபி பத்தி

## வடிவமைப்பு

பஞ்சாப் பகுதியில் பயன்படுத்தப்படும் பாரம்பரியமான பத்திகள் அமைக்கப்படும் விதம்:  
தரையில் ஒரு துளை தோண்டப்பட்டு அத்துளையின் மறுபக்கத்தில் அடுப்பிலிருந்து புகை வெளியேறுவதற்கான உருளை வடிவ திறப்பு அமைக்கப்படுகிறது. துளையின் பக்கங்கள் களிமண்ணால் பூசப்பட்டு, தரைக்கு மேல் வட்டவடிவில் சுவர் அமைக்கப்படுகிறது. பத்தியின் ஒரு பக்கத்தில் விறகு, மூங்கில் இலைகள் அல்லது புற்கள் கொண்டு தீமூட்டுவதற்கான திறப்பு ஏற்படுத்தப்படுகிறது. பத்தியின் மேற்புறம் திறந்திருந்திருக்கும். அவ்வாறு திறந்திருக்கும் பகுதியானது உலோகப் பாத்திரங்களால் மறைக்கப்பட்டு, அதிகளவான வெப்பத்தைப் பெறும் பொருட்டு அந்த உலோகப் பாத்திரங்களில் மணல் நிரப்பப்பட்டிருக்கும். பத்திகளில் வறுக்கப்பட்ட வெல்லம் கலந்த சோளம், கோதுமை தானியங்கள் பஞ்சாப் பகுதியின் பாரம்பரியச் சுவைகொண்ட உணவுப் பொருட்களாகும்.
# ஜலந்தர் சோடல் கோயில்

**சோடல் கோயில்** அல்லது **பாபா சோடல் மந்திர்** (*Sodal temple of Jalandhar*) என்றறியப்படும் இந்தக் கோயில், இந்திய பஞ்சாப் பகுதியில் பஞ்சாப் மாகாணத்தின் ஜலந்தர் நகரில் அமைந்துள்ளது. 'பாபா சோடன்' என்பவருக்காக தாபிக்கப்பட்ட இக்கோயில், பஞ்சாப் ஜலந்தரின் பிரசித்தி பெற்ற புராதனக் கோயில்களில் ஒன்றாக அறியப்படுகிறது.
# ஜலந்தர் சோடல் கோயில்

## தல வரலாறு

சோடல் பாபாவை பற்றி சொல்லப்படும் ஒரு புராண கதையின்படி, தனது தாயுடன் அருகிலிருந்த ஒரு குளத்திற்கு இந்த பாபா சென்றுள்ளார். அவர், சிறிய மண் உருண்டைகளை தன் தாய் மீது விட்டெறிந்து விளையாடியதாகவும், இதனால் சற்று சினங்கொண்ட அவரது தாய் கோபத்தில் தன்னை மறந்து அவரை சபித்ததாகவும் கூறப்படுகிறது. திரும்பவும் அவரை சபிக்க தூண்டிய பாபா அதன்படியே குளத்தில் விழுந்து பின் திரும்பவேயில்லை என்றும் பின்னர், ஒரு பாம்பு வடிவத்தில் குளத்திலிருந்து வெளிப்பட்ட பாபாஜி பின் இவ்வுலகைவிட்டு மறைந்ததாகவும் நம்பப்படுகிறது.
# ஜலந்தர் சோடல் கோயில்

## தல விவரம்

இக்கோயிலில், ஒரு சிறிய ஆண் குழந்தை (சோடல்) கடவுளாக வழிபடப்படுகிறது. மேலும், இத்தலத்தின் மூலவராக உள்ள பாபா எனப்படும் சோடல், ஜலந்தர் நகரின் 'கத்ரி' சமுதாயத்தை (*Khatri caste in Jalandhar*) சார்ந்த சத்தா (*Chadha*) இனவழித் குடும்பத்திற்கு சொந்தமானவர் என நம்பப்படுகிறது. இந்த கோயிலில் சோடல் சிலையொன்று பிரதிட்டை செய்யப்பட்டுள்ளது, அச்சிலையை வணங்குவோருக்கு நினைத்தது நிறைவுறும் என்றும், அதிலும் குறிப்பாக குழந்தைகள் வேண்டுதல் விரைவில் நடப்பதாக ஒரு தொன்னம்பிக்கை உள்ளது.
# ஜலந்தர் சோடல் கோயில்

## சுற்றுலா தகவல்:

பாபா சோடல் கோயிலுக்கு சுற்றுலாப் பயணம் மேற்கொள்ள, அமிருதசரசுவில் உள்ள சுற்றுலா தகவல் மையத்தில் அதற்கான சுற்றுலா தகவல் அலுவலகம் உள்ளது. மேலும் தகவலுக்கு, பின்வரும் முகவரியில் தொடர்பு கொள்ளலாம்.
- **முகவரி**: சுற்றுலா தகவல் அலுவலகம்
இளைஞர் விடுதி
அமிருதசரசு, பஞ்சாப்,
தொலைத்தொடர்பு எண்: 91-183-2231452, 91-183-2231452.
# ஜலந்தர் சோடல் கோயில்

## சான்றாதாரங்கள்

- ஒரு புனித பாம்பு வடிவில் சோடல் பாபா படிமம்.
# ஜலந்தர் சோடல் கோயில்

## வெளியிணைப்புகள்

- Jai Baba Sodal - Official Web Site Of Baba Sodal Mandir
# ஆர். டி. ராஜசேகர்

**ஆர். டி. ராஜசேகர்** ஒரு இந்தியத் திரைப்பட ஒளிப்பதிவாளராவார். இவர் கௌதம் மேனன், ஏ. ஆர். முருகதாஸ் போன்ற இயக்குநர்களின் திரைப்படத்தில் ஒளிப்பதிவாளராக பணியாற்றியுள்ளார்.